каква е разликата между възстановяване с готов протектор и възстановяване на протектор чрез вулканизация?
това са два метода за възстановяване на протектора. при възстановяването с вулканизация каркасът се възстановява по цялата широчина между бордовете. върху престърганата гума се полага невулканизиран каучук, след което се поставя в матрица, точно както се прави при производството на нови гуми. така регенерираната гума изглежда като нова: само обозначенията по страниците указват, че гумата е регенерат.


 


при възстановяването с готов протектор (наричано и „студен регенерат“) се извършва нанасяне на нов, предварително формован и вулканизиран протектор върху каркаса. той се свързва към каркаса посредством тънък слой на специално създаден невулканизиран каучук (наречен подложка или подпротектор), който, след като се вулканизира, действа като лепило.


